ઈમરાન એટલા ઉદાર હોય તો મસૂદને સોંપેઃ સુષ્મા સ્વરાજ - जन मन INDIA
ઈમરાન એટલા ઉદાર હોય તો મસૂદને સોંપેઃ સુષ્મા સ્વરાજ
નવી દિલ્હીઃ વિદેશ મંત્રી સુષ્મા સ્વરાજે એક વાર ફરીથી પાકિસ્તાનને ફટકાર લગાવી. સુષ્માએ ઈન્ડિયાઝ વર્લ્ડઃ મોદી ગવર્નમેન્ટ્સ ફૉરેન પૉલિસી કાર્યક્રમમાં કહ્યું કે ઈમરાનને ખુબ મોટા સ્ટેટ્સમેન કહેવામાં આવી રહ્યા છે.
પરંતુ હું કહેવા માંગુ છું કે જો ઈમરાન ખરેખર ઉદાર હોય તો મસૂદ અઝહરને અમને સોંપી દે. ભારત-પાકના સંબંધો એ જ શરતો પર સુધરી શકે છે જ્યારે તે પોતાના આતંકીઓ વિરુદ્ધ ઠોસ કાર્યવાહી કરે અને ભારત વિરુદ્ધ પોતાની ધરતી પરથી આતંકી ગતિવિધિઓને બંધ કરે.
સુષ્માએ કહ્યું કે વાતો ઘણી વાર થઈ ચુકી અને ઘણી વાર રોકાઈ ચુકી. અમે સ્પષ્ટપણે કહી ચુક્યા છીએ કે આતંકવાદ અને વાતચીત સાથે ન થઈ શકે. તમે કહો છો કે શાંતિ અને વાતચીત ઈચ્છો છો તો તેના માટે માહોલ બનાવો. તમે કહો છો કે આતંકવાદ પર વાત થવી જોઈએ પરંતુ તમારા ત્યાંનુ આતંકી સંગઠન જૈશ-એ-મોહમ્મદ પુલવામામાં 40 વીર જવાનોની હત્યા કરીને ચાલ્યુ ગયુ.
વિદેશી મંત્રીએ કહ્યું- પુલવામા હમલાની કેટલીક મિનિટો બાદ જૈશે જવાબદારી પણ લઈ લીધી. તમારા વિદેશ મંત્રી કહે છે કે મસૂજ અઝહર પાક માં છે. પરંતુ તે એટલો બીમાર છે કે ઘરની બહાર પણ નથી નિકળી શકતો. કેટલાક દિવસ બાદ પાકના આર્મી પ્રવક્તા કહે છે કે મસૂદ તો પાકમાં છે જ નહીં. ઓસામા બિન લાદેન પણ તમારા ત્યાં નહોતો. કસાબ વિશે પાક કહે છે કે કોણ કસાબ, કેવો કસાબ.